b'\n_START_ARTICLE_\nGravitasjonsslynge\n_START_PARAGRAPH_\nGravitasjonsslynge (engelsk gravity assist, ogs\xc3\xa5 kalt Fly bys) er et begrep som brukes om et romfart\xc3\xb8ys utnyttelse av tyngdekraften fra de himmellegemer de passerer til akselerasjon. Form\xc3\xa5let er \xc3\xa5 spare drivstoff og komme raskere frem til m\xc3\xa5let. Planleggingen av en slik reise gj\xc3\xb8res ut ifra matematiske beregninger. Det er planetens masse som avgj\xc3\xb8r hvor stor tyngdekraft den har, og hva minsteavstanden blir._NEWLINE_En romsonde som n\xc3\xa6rmer seg en planet vil akselerere n\xc3\xa5r den potensielle energien avtar. Siden den mekaniske energien er uendret, vil den kinetiske energien vokse. Etter at romsonden har passert den n\xc3\xa6rmeste avstanden til planeten, vil den falle. Den potensielle energien vokser slik at den kinetiske energien minker. Dersom planeten er stillest\xc3\xa5ende vil romsondens energi etter m\xc3\xb8tet v\xc3\xa6re uendret \xe2\x80\x93 p\xc3\xa5 samme m\xc3\xa5te som med en syklist som \xc3\xb8ker farten nedover, men mister farten oppover (analogien ignorerer rulle- og luftmotstand).'